አውራምባ ታይምስ (አዲስ አበባ) – በኢትዮጵያ ህዝቦች አብዮታዊ ዴሞክራሲያዊ ግንባር (ኢህአዴግ) ውስጥ ወሳኝ ድርሻ ያለው ሕዝባዊ ወያኔ ሓርነት ትግራይ (ህወሓት) ከአስራ አንድ አመት በፊት ያጋጠመው አይነት የመሰንጠቅ አደጋ ሰሞኑን እንደተጋረጠበት የአውራምባ ታይምስ ምንጮች ከአዲስ አበባ ገለጹ፡፡ ከአቶ መለስ ዜናዊ ህልፈት በኋላ በድርጅቱ አንጋፋ ታጋዮችና በብአዴን አመራሮች መካከል የተፈጠረው አለመግባባት ከጊዜ ወደጊዜ እየሰፋ በመሄዱ አሁን ከፍተኛ ደረጃ ላይ መድረሱን የገለጹት የአውራምባ ታይምስ ምንጮች በህወሓት ውስጥ አንጋፋ የድርጅት አባላትን የሚያወግዝ ቡድን በአዲስ አበባና በመቀሌ ለሚገኙ የህወሓት አባላት ደብዳቤ ማሰራጨቱን መረጃዎቹ ጠቁመዋል፡፡
